
Uznesenie Mestský súd Bratislava II v právnej veci navrhovateľa - manžela: A. B., nar. XX.XX.XXXX, trvale bytom C. XX, D., právne zastúpený RPK law firm, s. r. o., advokátska kancelária so sídlom Konventná 6, Bratislava, proti manželke: E. B., F. G., nar. XX.XX.XXXX, trvale bytom H. XXX, I. J., o rozvod manželstva a úpravu výkonu rodičovských práv a povinností k maloletému dieťaťu na čas po rozvode: mal. E. B., nar. XX.XX.XXXX, bytom u matky, zastúpené kolíznym opatrovníkom Úradom práce, sociálnych vecí a rodiny Bratislava, Vazovova 7/A, Bratislava, takto rozhodol: I. Súd konanie z a s t a v u j e . II. Súd v r a c i a navrhovateľovi: A. B., nar. XX.XX.XXXX, trvale bytom C. XX, D., súdny poplatok vo výške 50,00 EUR prostredníctvom prevádzkovateľa systému: Slovenská pošta, a. s. - prevádzkovateľ systému so sídlom Partizánska cesta 9, 975 99 Banská Bystrica, IČO: 36 631 124. Súd u k l a d á prevádzkovateľovi systému: Slovenská pošta, a. s. - prevádzkovateľ systému so sídlom Partizánska cesta 9, 975 99 Banská Bystrica, IČO: 36 631 124, aby vrátil navrhovateľovi: A. B., nar. XX.XX.XXXX, trvale bytom C. XX, D., súdny poplatok vo výške 50,00 EUR po právoplatnosti tohto uznesenia. III. Žiaden z účastníkov n e m á n á r o k na náhradu trov konania. odôvodnenie: 1. Navrhovateľ sa návrhom zo dňa 14.09.2024 domáhal rozvodu manželstva a úpravy výkonu rodičovských práv a povinností k maloletej. 2. Podaním doručeným súdu dňa 04.10.2024 navrhovateľ zobral svoj návrh v celom rozsahu späť a požiadal o zastavenie konanie. 3. Podľa § 29 ods. 1 Civilného mimosporového poriadku navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 4. Podľa § 95 ods. 1 a 2 Civilného mimosporového poriadku ak navrhovateľ vzal návrh späť, súd konanie nezastaví, ak druhý manžel so späťvzatím návrhu nesúhlasí. Súhlas druhého manžela sa nevyžaduje, kým mu návrh na rozvod manželstva nebol doručený. 5. Na základe vyššie uvedených skutočností a citovaných zákonných ustanovení súd konanie zastavil. Navrhovateľ zobral svoj návrh v celom rozsahu späť a požiadal súd, aby konanie zastavil. Na základe uvedeného súd rozhodol tak, ako je uvedené vo výroku tohto uznesenia.
6. Navrhovateľ zaplatil za návrh súdny poplatok vo výške 50 eur. 7. Podľa § 11 ods. 3 zákona č. 71/1992 Zb. o súdnych poplatkoch a poplatku za výpis z registra trestov poplatok splatný podaním žaloby, návrhu na začatie konania, odvolania, žaloby na obnovu konania alebo dovolania sa vráti, ak sa konanie zastavilo, ak sa žaloba, návrh na začatie konania, odvolanie, žaloba na obnovu konania alebo dovolanie odmietlo alebo vzalo späť pred prvým pojednávaním bez ohľadu na to, či bol vydaný platobný rozkaz; to neplatí, ak bolo dovolanie odmietnuté z dôvodu, že smeruje proti rozhodnutiu, proti ktorému nie je dovolanie prípustné. Ak sa návrh na začatie konania o rozvod manželstva vzal späť po prvom pojednávaní na príslušnej inštancii súdov, vráti sa polovica všetkých zaplatených poplatkov. V konaní pred správnym súdom sa poplatok vráti, ak sa konanie zastavilo, ak sa správna žaloba, kasačná sťažnosť alebo žaloba na obnovu konania odmietla alebo vzala späť pred prejednaním veci. 8. Vzhľadom na to, že navrhovateľ zaplatil súdny poplatok vo výške 50 eur, súd mu v zmysle § 11 ods. 3 zákona o súdnych poplatkoch vrátil celý zaplatený súdny poplatok prostredníctvom Slovenskej pošty, a. s. 9. O trovách konania súd rozhodol v zmysle § 52 Civilného mimosporového poriadku, podľa ktorého žiaden z účastníkov nemá nárok na náhradu trov konania, ak tento zákon neustanovuje inak. Poučenie: Proti výrokom I. a III. tohto uznesenia možno podať odvolanie do 15 dní odo dňa jeho doručenia, na Mestskom súde Bratislava II, písomne v troch vyhotoveniach. Proti výroku II. tohto uznesenia nie je prípustné odvolanie. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Podľa § 365 Civilného sporového poriadku odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, h) rozhodnutie súdu prvej inštancie vychádza z nesprávneho právneho posúdenia veci. Podľa § 62 Civilného mimosporového poriadku odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní.

